
RU2021-000101/06.07.2021




RAPORT DE SPECIALITATE
privind aprobarea modificării Planului de acţiune UR2020-004011/04.03.2020, parte integrantă din documentaţia aprobată cu HCL nr. 271/22.07.2020, PUZ „Construire clădiri birouri, hală producţie, servicii, depozitare, hală logistică, parcare, pistă testare, pasarelă între clădiri pe drum public”, strada Siemens nr. 1, Timişoara


Prin HCL nr. 271/22.07.2020, s-a aprobat Planul Urbanistic Zonal „Construire clădiri birouri, hală producţie, servicii, depozitare, hală logistică, parcare, pistă testare, pasarelă între clădiri pe drum public”, strada Siemens nr. 1, Timişoara, care conţine Planul de Acţiune nr. UR2020-004011/04.03.2020.

Beneficiarul a solicitat modificarea Planului de Acţiune, având în vedere următoarele:
· După aprobarea planului urbanistic zonal prin HCL nr. 271/2020, beneficiarul a mai achiziţionat o suprafaţă de teren adiacentă parcelelor reglementate. Acest teren, împreună cu parcelele reglementate prin HCL nr. 271/2020 vor fi supuse unui nou studiu.
· Se doreşte crearea de noi străzi care să deservească întregul cvartal cuprins între calea ferată la nord şi la est, Calea Buziaşului la sud şi Inelul IV la vest.
· La nord se propune extinderea şi dezvoltarea străzii Magnus, iar la vest se va dezvolta Inelul IV de circulaţie.

In Planul de Acţiune nr. UR2020-004011/04.03.2020 era prevăzută trecerea în domeniul public a terenului afectat de lărgirea străzii Magnus, pentru 1459 mp, în anul 2021 – după aprobare PUZ.

Noul Plan de Acţiune, nr. UR2021-004674/18.06.2021 propune un nou termen de trecere în domeniul public a terenului afectat de lărgirea străzii Magnus, întrucât SC Continental Automotive SRL doreşte să vină în sprijinul autorităţii publice locale şi să aibă o contribuţie mai consistentă în realizarea străzii Magnus şi a Bulevardului Industriei – Inelul IV:
 – se va trece în domeniul public o suprafaţă mai mare pentru lărgirea şi extinderea străzii Magnus;
· va contribui cu fonduri proprii la realizarea unui tronson din Inelul IV.

Astfel, Planul de Acţiune iniţial, nr. UR2020-004011/04.03.2020, conţinea:
	6
	Trecere în domeniul public  a terenului afectat de lărgirea străzii Magnus, pentru 1459 mp
	3500 lei
	SC Continental Automotive SRL
	2021 – după aprobare PUZ




Noul Plan de Acţiune, nr. UR2021-004674/18.06.2021, propune:

	6
	Trecere în domeniul public  a terenului afectat de lărgirea străzii Magnus, pentru 1459 mp
	3500 lei
	SC Continental Automotive SRL
	2022 – înainte de întabulare clădire propusă prin PUZ

	7
	Construire parţială, pe domeniul public, a Inelului IV de circulaţie (profil 8m – în regim provizoriu) – tronson între Bv. Industriilor şi str. Siemens
	80.000 Euro
	SC Continental Automotive SRL
	2021 – după obţinere AC Tronson Inel V



Având în vedere că acest plan, întocmit conform Avizului de Oportunitate nr. 52 din 03.10.2019, a fost agreat şi acceptat de ambele părţi, SC Continental Automotive SRL şi municipalitate, reprezentat de către domnul primar, 

PROPUNEM:

Aprobarea modificării Planului de acţiune UR2020-004011/04.03.2020, parte integrantă din documentaţia aprobată cu HCL nr. 271/22.07.2020, PUZ „Construire clădiri birouri, hală producţie, servicii, depozitare, hală logistică, parcare, pistă testare, pasarelă între clădiri pe drum public”, strada Siemens nr. 1, Timişoara, conform noului Plan de Acţiune nr. UR2021-004674/18.06.2021, care devine parte integrantă din planul urbanistic zonal antemenționat.

